ᱢᱳᱨᱵᱤ ᱦᱚᱱᱚᱛ

ᱢᱳᱨᱵᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱚᱴᱷᱚᱱ ᱫᱚ ᱑᱕ ᱚᱜᱚᱥᱴ ᱒᱐᱑᱓ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱖᱗ ᱟᱱᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ ᱨᱮ ᱟᱹᱰᱤ ᱜᱟᱱ ᱮᱴᱟᱜ ᱦᱚᱱᱚᱛ ᱥᱟᱶ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱢᱳᱨᱵᱤ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮ ᱕ ᱛᱟᱞᱩᱠᱟ ᱢᱮᱱᱟᱜᱼᱟ - ᱢᱳᱨᱵᱤ, ᱢᱟᱞᱤᱭᱟ, ᱴᱚᱝᱠᱟᱨᱟ, ᱣᱟᱸᱠᱟᱱᱮᱨ (ᱢᱟᱲᱟᱝ ᱫᱚ ᱨᱟᱡᱽᱠᱚᱴ ᱦᱚᱱᱚᱛ ᱨᱮ) ᱟᱨ ᱦᱚᱞᱣᱟᱲ (ᱢᱟᱲᱟᱝ ᱫᱚ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ ᱨᱮ) ᱾ ᱢᱳᱨᱵᱤ ᱥᱚᱦᱚᱨ ᱫᱚ ᱢᱳᱨᱵᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱳᱨᱵᱤ ᱥᱚᱦᱚᱨ ᱫᱚ ᱢᱚᱪᱪᱷᱩ ᱜᱟᱰᱟ ᱨᱮ ᱫᱚᱨᱭᱟ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱟᱨ ᱨᱟᱡᱽᱠᱚᱴ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱮ ᱦᱚᱲ ᱮᱞ ᱒,᱑᱐,᱔᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱓.᱖᱔% ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱠᱚᱧᱮ ᱨᱮ ᱠᱟᱪᱪᱷ ᱦᱚᱱᱚᱛ, ᱥᱟᱢᱟᱝ ᱨᱮ ᱥᱩᱨᱮᱱᱫᱽᱨᱚᱱᱚᱜᱚᱨ ᱦᱚᱱᱚᱛ, ᱮᱛᱚᱢ ᱨᱮ ᱨᱟᱡᱽᱠᱚᱴ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱡᱟᱢᱱᱚᱜᱚᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱧᱩᱛᱩᱢ ᱪᱷᱟᱹᱴᱭᱟᱹᱨ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱢᱳᱨᱵᱤ ᱥᱚᱦᱚᱨ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱢᱳᱨᱵᱤ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ (ᱟᱹᱲᱟᱹ ᱢᱮᱱᱮᱛ ᱢᱟᱨᱟᱝ ᱜᱟᱜ ᱥᱚᱦᱚᱨ) ᱦᱩᱭ ᱫᱟᱲᱮᱭᱟᱜᱼᱟ ᱵᱷᱩᱡᱽ ᱨᱤᱱᱤᱡ ᱨᱟᱡᱟ ᱠᱷᱚᱱ ᱤᱫᱤ ᱞᱮᱱᱟ ᱛᱟᱦᱮᱸᱫ ᱾ ᱦᱚᱲ ᱮᱞ ᱢᱳᱨᱵᱤ ᱦᱚᱱᱚᱛ ᱨᱮ ᱙,᱖᱐,᱓᱒᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱤᱨᱵᱤ ᱦᱚᱱᱚᱛ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱘᱗᱑.᱕ ᱠᱤᱞᱚᱢᱤᱴᱚᱨ᱒ ᱟᱨ ᱰᱮᱱᱥᱤᱴᱤ ᱫᱚ ᱒᱐᱗ ᱾ ᱦᱚᱱᱚᱛ ᱨᱮ ᱕ ᱛᱟᱞᱩᱠᱟ ᱢᱮᱱᱟᱜᱼᱟ - ᱢᱳᱨᱵᱤ, ᱢᱟᱞᱤᱭᱟ, ᱴᱚᱝᱠᱟᱨᱟ, ᱣᱟᱸᱠᱟᱱᱮᱨ (ᱢᱟᱲᱟᱝ ᱫᱚ ᱨᱟᱡᱽᱠᱚᱴ ᱦᱚᱱᱚᱛ ᱨᱮ) ᱟᱨ ᱦᱚᱞᱣᱟᱲ (ᱢᱟᱲᱟᱝ ᱫᱚ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ ᱨᱮ) ᱾ ᱦᱮᱡ ᱥᱮᱱ ᱰᱟᱦᱟᱨ ᱢᱳᱨᱵᱤ ᱦᱚᱱᱚᱛ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ, ᱣᱟᱸᱠᱟᱱᱮᱨ ᱟᱨ ᱢᱟᱞᱤᱭᱟᱼᱢᱤᱭᱟᱱᱟ ᱾ ᱢᱚᱨᱵᱤ ᱨᱮᱞᱣᱮ ᱥᱴᱮᱥᱚᱱ ᱱᱤᱭᱟᱹ ᱵᱟᱨᱭᱟ ᱡᱚᱸᱠᱥᱚᱱ ᱡᱚᱲᱟᱣ ᱟᱜ ᱴᱨᱮᱠ ᱨᱮ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱪᱷᱟᱸᱪ:Commons Category Official website